Песма болесника
Ко је донео у моју собу цвеће?
Мирише.
Мирише трава пољска
И цвеће коме имена не знам.
Отварају се моје очи.
Је ли ово пољана што се пружа
Преда мном,
Пуна сунца и ветра?
Је ли ово гора што се плави
Далеко?
Чуј како жубори вода
Сребрнаста
И скаче,
Свежа.
Уснама мојим пијем
Ладовину шуме.
И певам, певам.
А прозори су затворени,
Спуштене су завесе тешке.
Ни сунца нема —
Мирише само негде опојно.
Ко је унео у моју собу цвеће?

15. VIII 1913.

Извор 

 Петровић, Б. 1971. Српска књижевност у сто књига, књига 57: Песници 1. Нови Сад: Матица српска, Српска књижевна задруга. стр. 278.

Милош Видаковић